ব্যক্তিগত কম্পিউটার
ইতালীয় ইঞ্জিনিয়ার পিয়ের জর্জিয়ো পেরোটো একটি ব্যক্তিগত ডেস্কটপ কম্পিউটার আবিষ্কার করেন যার নাম প্রোগ্রাম ১০১ এবং এটিই প্রথম বাণিজ্যিক ব্যক্তিগত ডেস্কটপ কম্পিউটার যা ইতালীয় কোম্পানি অলিভেট্টি উৎপাদন করেন। প্রকল্পটি শুরু হয়েছিল ১৯৬২ সালে। ১৯৬৪ সালে এটি ছাড়া হয় নিউ ইয়র্ক বিশ্ব মেলায়, দাম ছিল $৩২০০ এবং ভলিউম হারে উৎপাদন হয় ১৯৬৫ সালে। প্রোগ্রামা ১০১ আসার পূর্বে কম্পিউটার ছিল একেকটা ট্রাকের সমান এবং বিশেষ প্রশিক্ষণ প্রাপ্ত অভিজ্ঞরাই ব্যবহার করত। কিন্তু প্রোগ্রামার আকার ছিল একটি টাইপরাইটারের সমান যা সবার ব্যবহার করতে পারত।
মধ্যম সারির কম্পিউটার
১৯৬০ দশকে এই শ্রেণীর কম্পিউটারের উদ্ভব হয় এবং সেই সময় এগুলো মিনিকম্পিউটার নামে পরিচিত ছিল বিশেষ করে ডিজিটাল ইকুইপমেন্ট কর্পোরেশনের পিডিপি সারির মডেলগুলো, ডাটা জেনারেল, হিউলেট-প্যাকার্ডের এইচপি৩০০০ সারির মডেলগুলো এবং তার উত্তরসূরিগুলো এবং সান মাইক্রোসিস্টেমের মডেল (এসপিএআরসি এন্টারপ্রাইজ)। এই ধরনের কম্পিউটারগুলো বৈজ্ঞানিক কাজে এবং গবেষনার কাজে সেই সাথে ব্যবসায়িক ক্ষেত্রে ব্যাপকভাবে ব্যবহৃত হত।